Blaze7451/Wiki-th-20250601 huggingface dataset:
ฟาร์เมก

ฟาร์เมก (Farmec แปลว่า 'เสน่ห์' ในภาษาโรมาเนีย) เป็นบริษัทผู้ผลิตเครื่องสำอางที่ใหญ่ที่สุดในประเทศโรมาเนีย นอกจากนี้ยังเป็นบริษัทผู้ผลิตผลิตภัณฑ์เพื่อความงาม ทำความสะอาด และเคมีภัณฑ์อื่น ๆ ฟาร์เมกมีสำนักงานใหญ่อยู่ที่เมืองกลุฌ-นาปอกา โรงงานใหญ่ของบริษัทในเมืองมีคนงานราว 600 คน
ธุรกิจของฟาร์เมกได้รับผลประโยชน์จากการประหยัดจากขนาด
ฟาร์เมกเป็นธุรกิจประเภท S.A. ซึ่งมีลูกจ้างเป็นผู้ถือหุ้นส่วนใหญ่ของบริษัท

**ประวัติ**
ในสมัยสงครามโลกครั้งที่สอง ห้องทดลองในชื่อ โมลโมส (Mol-Mos) ซึ่งมีความเกี่ยวพันกับโมลนาร์โมเซร์ ได้เปิดตัวในเมืองกลุฌ ต่อมาถูกผนวกรวมเข้าเป็นของรัฐและขยับขยายกิจการ รวมถึงถูกเปลี่ยนชื่อมาเป็น "บริษัทเครื่องสำอางลำดับที่ 21" (Întreprinderea de produse cosmetice Nr. 21) และต่อมาเป็น บริษัทโรงงานผลิตภัณฑ์เครื่องสำอาง ฟาร์เมก (Fabrica de Produse Cosmetice Farmec)
ในปี 1995 ฟาร์เมกเปลี่ยนสถานะเป็นบริษัทของเอกชนผ่านขบวนการซื้อเหมาพนักงาน
ฟาร์เมกเป็นผู้ถือครองสิทธิ์การผลิตและลิขสิทธิ์ของ เจโรวิตัล เอช 3 ซึ่งเป็นซีรัมที่พัฒนาขึ้นโดยแพทย์ชาวโรมาเนีย อานา อัสลัน มีการอวดอ้างว่าเป็นผลิตภัณฑ์ที่ใช้ต้านการแก่ตัวที่มีประสิทธิภาพ อย่างไรก็ตาม มีความคิดเห็นที่หลากหลายเกี่ยวกับผลิตภัณฑ์นี้ในฐานะ ยา หรือ อาหารเสริม

**อ้างอิง**
หมวดหมู่:บริษัทเคมีภัณฑ์
หมวดหมู่:บริษัทโรมาเนีย
หมวดหมู่:กลุฌ-นาปอกา
แม่แบบ:บทความคัดสรร/พฤษภาคม 2566

"สไตล์" เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ (ในภาพ) เป็นเพลงลำดับที่สามจากสตูดิโออัลบั้มที่ห้า 1989 (2014) "สไตล์" เป็นเพลงป็อปร็อก เขียนโดยสวิฟต์ แมกซ์ มาร์ติน เชลล์แบ็ก และอาลี พายามี เพลงออกเผยแพร่สูวิทยุโดยสังกัดรีพับลิกเรเคิดส์ พร้อมกับสังกัดหุ้นส่วนของสวิฟต์ที่ชื่อบิกแมชีนเรเคิดส์ เมื่อวันที่ 9 กุมภาพันธ์ ค.ศ. 2015 เป็นซิงเกิลที่สามต่อจากเพลง "แบลงก์สเปซ"
"สไตล์" ได้รับคำวิจารณ์ด้านบวกจากนักวิจารณ์เพลง โดยยกย่องการผลิตเพลงแบบยุค 80 และโทนที่น่าตื่นเต้น "สไตล์" ขึ้นถึงอันดับหกบนชาร์ตบิลบอร์ดฮอต 100 เป็นซิงเกิลที่ขึ้นสิบอันดับแรกเป็นเพลงที่สามจากอัลบั้ม 1989 ในประเทศ และในชาร์ตในประเทศต่าง ๆ เช่น ออสเตรเลีย แคนาดา และแอฟริกาใต้ และขึ้น 40 อันดับแรกในสหราชอาณาจักร ออสเตรีย สาธารณรัฐเช็ก ฮังการี ไอร์แลนด์ นิวซีแลนด์ และเนเธอร์แลนด์ (อ่านต่อ...)
บทความคัดสรรก่อนหน้านี้: สาธารณรัฐโซเวียตฮังการี – ธงชาติเบลารุส – หลอดลมฝอยอักเสบทั่วแบบกระจาย ที่เก็บถาวร – บทความคัดสรรอื่น ๆ
บอรึส รอมันแชนกอ

บอรึส ตือมอฟียอวึช รอมันแชนกอ (Бори́с Тимофі́йович Рома́нченко; 20 มกราคม ค.ศ. 1926 – 18 มีนาคม ค.ศ. 2022) เป็นบุคคลสาธารณะและนักเคลื่อนไหวชาวยูเครน และเป็นผู้รอดชีวิตจากฮอโลคอสต์ในค่ายกักกันบูเคินวัลท์ ค่ายกักกันมิทเทิลเบา-โดรา และค่ายกักกันแบร์เกิน-เบ็ลเซิน เขาถูกกองทัพรัสเซียสังหารด้วยกระสุนปืนใหญ่ที่ยิงใส่อาคารที่พักอาศัยระหว่างที่รัสเซียรุกรานยูเครนใน ค.ศ. 2022

**ประวัติ**
รอมันแชนกอเกิดเมื่อวันที่ 20 มกราคม ค.ศ. 1926 ที่หมู่บ้านบอนดารีในแคว้นซูมือ สาธารณรัฐสังคมนิยมโซเวียตยูเครน
เมื่ออายุได้ 16 ปี รอมันแชนกอถูกกองทัพนาซีจับกุมและเนรเทศไปยังดอร์ทมุนท์ ที่นั่นเขาถูกบังคับใช้แรงงานในเหมืองถ่านหินเหมืองหนึ่ง หลังจากหลบหนีไม่สำเร็จ เขาก็ถูกนำตัวไปกักกันที่ค่ายบูเคินวัลท์และถูกบังคับให้ทำงานในสายการผลิตจรวดวี-2 ที่ศูนย์วิจัยกองทัพบกเพเนอมึนเดอ จากนั้นเขาถูกย้ายไปกักกันที่ค่ายมิทเทิลเบา-โดรา และในที่สุดก็ได้รับการปลดปล่อยออกจากค่ายแบร์เกิน-เบ็ลเซินใน ค.ศ. 1945 แต่เขาประจำการในกองทัพโซเวียตที่เยอรมนีตะวันออกต่อจนถึง ค.ศ. 1950 เมื่อบอริสได้กลับบ้าน เขาก็เข้าศึกษาต่อที่สถาบันการเหมืองแร่ในคาร์กิวและทำงานเป็นวิศวกร
หลังจากที่รอดชีวิตจากค่ายกักกันนาซีสามแห่ง รอมันแชนกอได้แบ่งปันความทรงจำของเขาเกี่ยวกับเหตุการณ์เหล่านั้นและมีส่วนร่วมในการรักษาความทรงจำเกี่ยวกับโศกนาฏกรรมที่เกิดจากนาซีอยู่เสมอ เขาเป็นรองประธาน (จากยูเครน) ของคณะกรรมการระหว่างประเทศว่าด้วยอดีตนักโทษบูเคินวัลท์-โดรา
เมื่อวันที่ 12 เมษายน ค.ศ. 2015 รอมันแชนกอกล่าวปราศรัยในสถานที่ที่เคยเป็นค่ายกักกันบูเคินวัลท์ และอ่านคำสาบานของเหล่านักโทษบูเคินวัลท์เป็นภาษารัสเซียว่า "Наш идеал — построить новый мир мира и свободы" ("อุดมคติของพวกเราคือการสร้างโลกใบใหม่ของสันติภาพและเสรีภาพ")

**การเสียชีวิต**
หลังจากที่ภรรยาของรอมันแชนกอเสียชีวิต เขาก็อาศัยอยู่ตามลำพังที่ชั้น 8 ของอาคารชุดหลังหนึ่งในเขตซัลติวกาของคาร์กิว โดยมียูลียา รอมันแชนกอ ผู้เป็นหลานสาว คอยแวะไปดูแลอยู่เสมอ
ในวันที่ 18 มีนาคม ค.ศ. 2022 ระหว่างการรุกรานยูเครนโดยรัสเซีย กองทัพรัสเซียได้ระดมยิงเขตซัลติวกาซึ่งเป็นย่านที่พักอาศัยอย่างต่อเนื่อง อาคารชุดของรอมันแชนกอถูกกระสุนปืนใหญ่ตกใส่ ยูลียากล่าวว่าตัวอาคารถูกไฟเผาทำลายโดยสิ้นเชิง และกล่าวว่ารอมันแชนกอ "เหลือเพียงกระดูกอยู่บนโครงเตียงที่เขานอนอยู่" อีฮอร์ แตแรคอว์ นายกเทศมนตรีนครคาร์กิว ได้สั่งการให้ช่วยเหลือครอบครัวของรอมันแชนกอในการเคลื่อนย้ายและฝังศพของเขา ดมือตรอ กูแลบา รัฐมนตรีว่าการกระทรวงการต่างประเทศยูเครน แสดงความเห็นผ่านทวิตเตอร์ว่าเหตุการณ์นี้เป็น "อาชญากรรมที่เลวร้ายเหลือจะกล่าว รอดจากฮิตเลอร์ ตายเพราะปูติน"

**อนุสรณ์**
เมื่อวันที่ 9 พฤศจิกายน ค.ศ. 2022 สภานครไลพ์ซิชในเยอรมนีมีมติให้เปลี่ยนชื่อถนน "ทวร์มกูทชตราเซอ" (Turmgutstraße) ในย่านโกลิสซึ่งเป็นที่ตั้งของสถานกงสุลใหญ่รัสเซียด้วย เป็น "ถนนบอรึส รอมันแชนกอ" (Boris-Romantschenko-Straße) เพื่อเป็นเกียรติแก่เขา

**อ้างอิง**
หมวดหมู่:บุคคลที่เกิดในปี พ.ศ. 2469
หมวดหมู่:บุคคลที่เสียชีวิตในปี พ.ศ. 2565
หมวดหมู่:บุคคลจากแคว้นซูมือ
หมวดหมู่:นักเคลื่อนไหวชาวยูเครน
หมวดหมู่:ผู้รอดชีวิตจากค่ายกักกันบูเคินวัลท์
หมวดหมู่:ผู้รอดชีวิตจากค่ายกักกันมิทเทิลเบา-โดรา
หมวดหมู่:ผู้รอดชีวิตจากค่ายกักกันแบร์เกิน-เบ็ลเซิน
หมวดหมู่:พลเรือนที่เสียชีวิตระหว่างการรุกรานยูเครนโดยรัสเซีย
ชัง ซึง-โจ

ชัง ฮย็อน ด็อก (Jang Hyun Deok) หรือที่รู้จักกันในชื่อ ชัง ซึง-โจ (Jang Seung Jo) เป็นนักแสดงชาวเกาหลีใต้ เขามีชื่อเสียงจากบทบาทในเรื่อง มันนีฟลาวเออร์ (2017), แฟมิเลียร์ไวฟ์ (2018) และ เอนเคาเตอร์์ (2018) ในช่วงไม่กี่ปีที่ผ่านมา ชังยังได้แสดงในละครอีกหลายเรื่อง เช่น ช็อกโกแลต, เดอะกู้ดดีเทคทีฟ และ สโนว์ดรอป

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2524
พฤษภาคม พ.ศ. 2566

พฤษภาคม พุทธศักราช 2566 เป็นเดือนที่ 5 ของปี พ.ศ. 2566 วันแรกของเดือนเป็นวันจันทร์ วันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:พฤษภาคม
*2566-05
รีวัน นูร์มุลกี

รีวัน นูร์มุลกี (Rivan Nurmulki; เกิด 16 กรกฎาคม ค.ศ. 1995 —) เป็นนักวอลเลย์บอลชาวอินโดนีเซีย ปัจจุบันลงเล่นให้แก่ซูราบายาบินซามาโตร์ ในตำแหน่งตัวตบตรงข้าม

**ประวัติ**
รีวันเกิดที่จังหวัดจัมบี ในปี ค.ศ. 1995 เขาเริ่มเล่นวอลเลย์บอลเมื่อตอนอายุ 17 ปี และได้เข้าร่วมการแข่งขันวอลเลย์บอลระดับมัธยมปลาย หลังจากเล่นไปได้หนึ่งปี เขาก็ได้รับข้อเสนอจากสโมสรอาชีพ ซูราบายาซามาโตร์ หลังจากนั้นไม่นานอีก 6 เดือนต่อมา เขาก็มีชื่อติดทีมชาติชุด ยู-17
ในปี ค.ศ. 2015 เขาเข้าร่วมการแข่งขันวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ในฐานะตัวแทนทีมชาติอินโดนีเซียชุด ยู-23 ซึ่งเขาพาทีมจบอันดับที่ 9 และในปี ค.ศ. 2017 เขาเข้าร่วมการแข่งขันชิงแชมป์เอเชีย 2017 ที่จัดขึ้นในประเทศอินโดนีเซีย เขามีส่วนร่วมในการพาทีมคว้าอันดับที่ 4 ซึ่งเป็นอันดับที่ดีที่สุดของทีมอินโดนีเซีย และเขายังได้รับรางวัลตรงข้ามยอดเยี่ยมอีกด้วย
ในปี ค.ศ. 2019 เขาได้เล่นกับสโมสรนครราชสีมา เดอะมอลล์ ซึ่งเขามีส่วนสำคัญในการพาทีมคว้าแชมป์วอลเลย์บอลไทยเดนมาร์คซูเปอร์ลีก 2019 นอกจากนี้ยังได้รางวัลผู้เล่นทรงคุณค่าอีกด้วย และในการแข่งขันซีเกมส์ 2019 ที่ประเทศฟิลิปปินส์ เขาพาทีมคว้าเหรียญทองซึ่งเป็นครั้งแรกในรอบ 10 ปี หลังจากที่ทำได้ครั้งล่าสุดเมื่อปี ค.ศ. 2009 ต่อมาในปี ค.ศ. 2020 ได้ย้ายไปเล่นให้กับวีซีนางาโนะไทรเดนต์ ในวี.ลีก ดิวิชัน 1 ของประเทศญี่ปุ่น และสิ้นสุดสัญญาในฤดูกาล 2021/22
ในปี ค.ศ. 2022 ในการแข่งขันซีเกมส์ 2021 ที่ประเทศเวียดนาม เขาพาทีมคว้าเหรียญทองเป็นสมัยที่ 2 ติดต่อกัน และเขาได้ย้ายกลับมาสโมสรซูราบายาบินซามาโตร์ ซึ่งเป็นสโมสรเดิมของเขาในอินโดนีเซีย

**เกียรติประวัติ**

**รางวัลบุคคล**
 โปรลีกา ฤดูกาล 2016 – "ผู้เล่นทรงคุณค่า"- โปรลีกา ฤดูกาล 2016 – "ตัวตบยอดเยี่ยม"- วอลเลย์บอลชายชิงแชมป์เอเชีย 2017 – "ตัวตบตรงข้ามยอดเยี่ยม"- โปรลีกา ฤดูกาล 2018 – "ผู้เล่นทรงคุณค่า"- เลียนเวียตโพสต์แบงก์คัพ 2018 – "ผู้เล่นทรงคุณค่า"- ไทยเดนมาร์คซูเปอร์ลีก 2019 – "ตัวตบตรงข้ามยอดเยี่ยม"- โปรลีกา 2023 – "ทำคะแนนยอดเยี่ยม"

**สโมสร**
 โปรลีกา ฤดูกาล 2014 – 16px ชนะเลิศ, ร่วมกับซูราบายาซามาโตร์- โปรลีกา ฤดูกาล 2015 – 16px รองชนะเลิศ, ร่วมกับซูราบายาซามาโตร์- โปรลีกา ฤดูกาล 2016 – 16px ชนะเลิศ, ร่วมกับซูราบายาซามาโตร์- โปรลีกา ฤดูกาล 2018 – 16px ชนะเลิศ, ร่วมกับซูราบายาบายังการาซามาโตร์- โปรลีกา ฤดูกาล 2019 – 16px ชนะเลิศ, ร่วมกับซูราบายาบายังการาซามาโตร์- ไทยเดนมาร์คซูเปอร์ลีก 2019 – 16px ชนะเลิศ, ร่วมกับนครราชสีมา เดอะมอลล์

**ทีมชาติ**
ซีเกมส์ 2015 – 16px เหรียญทองแดง
*ซีเกมส์ 2017 – 16px เหรียญเงิน 
*ซีเกมส์ 2019 – 16px เหรียญทอง
*ซีเกมส์ 2021 – 16px เหรียญทอง 

**อ้างอิง**

**แหล่งข้อมูลอื่น**
  Player profile ที่ Volleybox.net- rivannurmulki- รีวัน นูร์มุลกี ที่ยูทูบ- rivan.nurmulki
หมวดหมู่:นักวอลเลย์บอลชายชาวอินโดนีเซีย
แอตแทกออฟเดอะโซลเกียร์

(italic=yes) เป็นเกมอาร์เคดสำหรับผู้เล่นหนึ่งถึงหกคนที่ได้รับการเปิดตัวโดยบริษัทนัมโค ซึ่งเป็นภาคต่อของกาแล็กเซียน 3 และเกมนี้ใช้เครื่องเล่นเลเซอร์ดิสก์สองตัวพร้อมกันสำหรับฉากหลังของอวกาศ ในขณะที่กราฟิกที่สร้างโดยคอมพิวเตอร์ซ้อนทับอยู่ด้านบน

**เรื่องย่อ**
แอตแทกออฟเดอะโซลเกียร์เกิดขึ้นในเวลาที่การสำรวจอวกาศมาถึงจุดสูงสุด มนุษยชาติได้ขยายการแสดงตนออกไปนอกทางช้างเผือก ประมาณหนึ่งในอาณานิคมที่เป็นส่วนหนึ่งของการขยายตัวในปัจจุบันคือเอกเซีย โดยมีดวงจันทร์โคจรรอบที่ชื่อโซล ซึ่งโซลทำหน้าที่ในฐานะท่าอวกาศทางการทูตที่มีความสำคัญอย่างมากต่อความสัมพันธ์ระหว่างกาแล็กซี แต่ความโน้มถ่วงไม่เสถียร ทำให้เกิดปัญหาร้ายแรงสำหรับยานอวกาศที่พยายามลงจอดหรือบินขึ้น การสืบสวนค้นพบความแปลกประหลาดของแรงโน้มถ่วงในหลุมอุกกาบาตขนาดยักษ์แห่งหนึ่งของโซล และการค้นหาแหล่งที่มาก็ได้เริ่มขึ้น และมีการพบแหล่งที่มา ซึ่งเป็นการค้นพบที่น่าสยดสยองและไม่สามารถบรรยายได้ ใต้ปากปล่องนี้มีเอเลียนขนาดสุดที่จะคนึงคิด ซึ่งเป็นภัยคุกคามครั้งใหญ่ของมนุษยชาติ—ซึ่งคือโซลเกียร์ หลังจากการค้นพบ โซลเกียร์ทำลายทุกอย่างบนโซลก่อนที่จะกระโจนขึ้นสู่อวกาศ แล้วมุ่งหน้าไปยังเอกเซีย ด้วยความตั้งใจที่จะทำลายอาณานิคม มีเพียงดรากูนเท่านั้นที่ขัดขวางการกระทำของมันและช่วยทำให้สถานการณ์เลวร้ายดีขึ้นสำหรับเอกเซีย โดยดรากูน เจทู ซึ่งมีอานุภากมากกว่าดรากูนรุ่นก่อนกำลังมุ่งหน้าไปยังเอกเซียสำหรับกองกำลังอวกาศสหกาแล็กซี (UGSF) ในภารกิจช่วยมนุษยชาติ

**ในสื่ออื่น**
โซลเกียร์ปรากฏในเกมของบริษัทนัมโคตอนหลัง ได้แก่: ในเบาน์ตีฮาวส์ ซึ่งผู้เล่นสามารถต่อสู้กับโซลเกียร์ที่เป็นทารก ส่วนในเกมวางแผนเวลาจริงของญี่ปุ่นที่ถูกยกเลิกอย่างนิวสเปซออร์เดอร์นั้น โซลเกียร์จะเป็นยูนิตที่ผู้เล่นควบคุมได้ (ถือเป็นยูนิต "แพลเนตบัสเตอร์" ซึ่งสามารถลดจำนวนประชากรของดาวเคราะห์เป้าหมายให้เหลือศูนย์) ในชาติ "เซเครดรีลิเจิสสเตต"

**หมายเหตุ**

**แหล่งข้อมูลอื่น**
 id=6973
หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วิดีโอเกมอาร์เคด
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมภาคต่อ
วัดอ่างเสือดำ

วัดอ่างเสือดำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 7 บ้านอ่างเสือดำ ในตำบลท่าตะเกียบ อำเภอท่าตะเกียบ จังหวัดฉะเชิงเทรา ตั้งอยู่บนเนื้อที่ 36 ไร่ 2 งาน 
วัดอ่างเสือดำ แต่เดิมเป็นสำนักสงฆ์โดยนายบุญมี สิหาชาลี เป็นผู้ที่ขออนุญาตสร้างวัดและจัดตั้งวัด จากกรมการศาสนา วัดอ่างเสือดำได้รับอนุญาตให้ตั้งเป็นวัดเมื่อวันที่ 29 พฤศจิกายน พ.ศ. 2547 โดยมีพระครูอมรเขมทัต (ดำรัส เขมุธโม) เป็นเจ้าอาวาส อุโบสถที่ประดิษฐานพระประธานหน้าตัก 5 เมตร สูง 6 เมตร มีนายปราโมชถวายปัจจัยในการสร้างพระประธานจำนวน 200,000 บาท อุโบสถมีรูปแบบสถาปัตยกรรมร่วมสมัยออกแบบโดยพระครูอมรเขมทัต (ดำรัส เขมุธโม) เจ้าอาวาส

**อ้างอิง**
อ่างเสือดำ
โรดานีส

โรดานีส (rhodanese) หรือชื่ออื่นคือ โรดาเนส (rhodanase), ไทโอซัลเฟตซัลเฟอร์ทรานสเฟอเรส (thiosulfate sulfurtransferase), ไทโอซัลเฟตไซยาไนด์ทรานส์ซัลฟูเรส (thiosulfate cyanide transsulfurase) และไทโอซัลเฟตไทโอทรานสเฟอเรส (thiosulfate thiotransferase) เป็นเอนไซม์ที่อยู่ในไมโทคอนเดรียซึ่งล้างพิษไซยาไนด์ (CN−) โดยเปลี่ยนให้เป็นไทโอไซยาเนต (SCN−)

**การเกิดปฏิกริยา**
ปฏิกิริยานี้เกิดขึ้นในสองขั้นตอน ภาพประกอบแสดงการศึกษาโครงสร้างสามมิติด้วยรังสีเอกซ์ของผลึกโรดานีส ในขั้นตอนแรก ไทโอซัลเฟตถูกรีดิวซ์โดยหมู่ไทออลบนซิสเทอีน-247 เพื่อสร้างเพอร์ซัลไฟด์และซัลไฟต์ ในขั้นตอนที่สอง เพอร์ซัลไฟด์จะทำปฏิกิริยากับไซยาไนด์เพื่อผลิตไทโอไซยาเนต และสร้างหมู่ไทออลบนซิสเทอีนขึ้นใหม่
ไฟล์:Rhodanase2.png
ปฏิกิริยานี้มีความสำคัญต่อการบำบัดการสัมผัสกับไซยาไนด์ เนื่องจากไทโอไซยาเนตที่เกิดขึ้นมีความเป็นพิษประมาณ 1 ใน 200 ของไซยาไนด์15938 การใช้สารละลายไทโอซัลเฟตเป็นยาแก้พิษจากไซยาไนด์อยู่บนฐานการกระตุ้นวงจรของเอนไซม์นี้
โรดานีสมีความสัมพันธ์เชิงวิวัฒนาการร่วมกับตระกูลโปรตีนขนาดใหญ่รวมถึง- โดเมนตัวเร่งปฏิกิริยา Cdc25 ฟอสฟาเตส- โดเมนที่ไม่เป็นตัวเร่งปฏิกิริยาของ MAPK ฟอสฟาเตส- โดเมนที่ไม่เป็นตัวเร่งปฏิกิริยาของ MAPK ฟอสฟาเตส ชนิด PTP ของยีสต์- โดเมนที่ไม่เป็นตัวเร่งปฏิกิริยาของยีสต์ Ubp4, Ubp5, Ubp7- โดเมนที่ไม่เป็นตัวเร่งปฏิกิริยาของสัตว์เลี้ยงลูกด้วยนม Ubp-Y- ฮีตช็อกโปรตีนของแมลงหวี่ HSP-67BB- โปรตีนฟาจช็อกและโคลช็อกของแบคทีเรียหลายชนิด- โปรตีนที่เกี่ยวข้องกับการชราภาพของพืช- โดเมนตัวเร่งปฏิกิริยาและไม่เป็นตัวเร่งปฏิกิริยาของโรดานีส
โรดานีสมีการทำสำเนาภายใน โดเมนนี้พบเป็นสำเนาเดียวในโปรตีนอื่น ๆ รวมทั้งฟอสฟาเทส และยูบิควิตินซีไฮโดรเลส (Ubiquitin carboxy-terminal hydrolase)

**โปรตีนของมนุษย์ที่มีโดเมนนี้**
CDC25A;    CDC25B;    CDC25C;    DUSP;      DUSP1;     DUSP10;    DUSP16;    
DUSP2;     DUSP4;     DUSP5;     DUSP6;     DUSP7;     KAT;       MKP7;      MOCS3;     
MPST;      TBCK;      TSGA14;    TST;       USP8

**การตั้งชื่อ**
แม้ว่ากฎการตั้งชื่อมาตรฐานสำหรับเอนไซม์ระบุว่าชื่อจะต้องลงท้ายด้วยตัวอักษร "-ase" แต่โรดานีสได้รับการให้คำอธิบายครั้งแรกในปี พ.ศ. 2476 ก่อนการก่อตั้งคณะกรรมการเอนไซม์ซึ่งมีขึ้นในปี พ.ศ. 2498 ซึ่งชื่อโรดานีสมีการใช้งานอย่างแพร่หลายแล้ว

**ไทโอซัลเฟตซัลเฟอร์ทรานสเฟอเรส**
ในวิทยาเอนไซม์ ไทโอซัลเฟตซัลเฟอร์ทรานสเฟอเรส (EC 2.8.1.1) เป็นเอนไซม์ที่ทำหน้าที่เร่งปฏิกิริยาเคมี
ไทโอซัลเฟต + ไซยาไนด์  ซัลไฟต์ + ไทโอไซยาเนต
สารตั้งต้นของเอนไซม์นี้คือ ไทโอซัลเฟต และไซยาไนด์ ในขณะที่ผลิตภัณฑ์ทั้งสองคือ ซัลไฟต์ และไทโอไซยาเนต

**การตั้งชื่อ**
เอนไซม์นี้เป็นตระกูลทรานสเฟอเรส ที่อยู่ในกลุ่มซัลเฟอร์ทรานสเฟอเรส ซึ่งถ่ายโอนกลุ่มที่มีกำมะถัน ชื่อในระบบการตั้งชื่อของเอนไซม์หมู่นี้คือ ไทโอซัลเฟต:ไซยาไนด์ซัลเฟอร์ทรานสเฟอเรส ชื่ออื่นที่ใช้ทั่วไปได้แก่ ไทโอซัลเฟตไซยาไนด์ทรานส์ซัลฟูเรส, ไทโอซัลเฟตไทโอทรานสเฟอเรส, โรดานีส และโรดาเนส

**อ้างอิง**

**แหล่งข้อมูลอื่น**
 Rhodanese
หมวดหมู่:EC 2.8
หมวดหมู่:โดเมนโปรตีน
หมวดหมู่:EC 2.8

หมู่ของเอนไซม์ที่ทำหน้าที่ถ่ายโอนโปรตีนกลุ่มซึ่งมีกำมะถันเป็นองค์ประกอบ
หมวดหมู่:ทรานสเฟอเรส
หมวดหมู่:โดเมนโปรตีน

หมวดหมู่นี้ประกอบด้วยบทความเกี่ยวกับโดเมนเชิงโครงสร้างที่สามารถพบได้ในตระกูลโปรตีนที่เกี่ยวข้องกับการวิวัฒนาการ ดังที่กำหนดเป็นตัวอย่างไว้ในฐานข้อมูล Pfam หรือ SCOP
หมวดหมู่:โครงสร้างโปรตีน
หมวดหมู่:ตระกูลโปรตีน
หมวดหมู่:การจำแนกประเภทโปรตีน
หมวดหมู่:ทรานสเฟอเรส

เอนไซม์ที่ทำหน้าที่ถ่ายโอนหมู่ฟังก์ชัน (เช่น หมู่เมทิล, หมู่ฟอสเฟต) จัดหมู่เป็น EC 2 ตามระบบ EC number
หมวดหมู่:เอนไซม์แบ่งตามหน้าที่
กีฬาวอลเลย์บอลในซีเกมส์ 2023

การแข่งขันกีฬาวอลเลย์บอลในซีเกมส์ 2023 จะจัดขึ้นระหว่างวันที่ 3 ถึง 16 พฤษภาคม ค.ศ. 2023 ในพนมเปญและพระสีหนุ ประเทศกัมพูชา มีการแข่งขัน 4 รายการ การแข่งขันวอลเลย์บอลในร่มจะจัดขึ้นที่โอลิมปิกคอมเพล็กซ์อินดอร์เมนฮอลล์และวอลเลย์บอลชายหาดจะจัดขึ้นที่ชายหาดในเมืองพระสีหนุ

**ประเทศที่เข้าร่วม**
} 

















รวม: 8 ประเทศ 
8 
8 

**สรุปเหรียญรางวัล**

**ตารางเหรียญรางวัล**

**ผู้ได้รับเหรียญรางวัล**

**วอลเลย์บอลในร่ม**

**ทีมชาย**
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง

**ทีมหญิง**
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง

**อ้างอิง**

ว
ซีเกมส์
ธยานาจารย์

ธยานาจารย์ (禅师) หมายถึงอาจารย์ผู้สอนภาวนาแบบเซน

**ประวัติ**

**จีน**
สมัยราชวงศ์ถัง พบการใช้คำว่า ฉานชือ (禅师 ธยานาจารย์) เพื่อหมายถึงภิกษุผู้เป็นอาจารย์สอนนิกายฉาน เพื่อให้ต่างจากฝ่าชือ (法師 ธรรมาจารย์) ที่เชี่ยวชาญด้านพระธรรม และลวี่ชือ (律师 วินยาจารย์) ที่เชี่ยวชาญด้านพระวินัย ต่อมาคำว่าฉานชือใช้กับพระภิกษุฝ่ายวิปัสสนาธุระโดยทั่วไปแม้จะไม่ได้อยู่นิกายฉาน เช่น พระอาจารย์จื้ออี่ ปรมาจารย์รุ่นที่สี่ของนิกายเทียนไถ

**ญี่ปุ่น**
ในนิกายเซน มีคำเรียกธยานาจารย์แตกต่างกันไปในแต่ละสาย ดังนี้- ชิเกะ หมายถึง อาจารย์ผู้ฝึกหัดบุคคลที่เตรียมบวชเป็นศาสนาจารย์ในสายรินไซและโซโตp=276- โรชิ หมายถึง พระเถระหรืออาจารย์เซนชาวญี่ปุ่น - เซ็นเซ หมายถึง อาจารย์- โอโช หมายถึง พระอุปัชฌาย์หรือเจ้าอาวาส

**อ้างอิง**
 เชิงอรรถ 
 เว็บไซต์
 บรรณานุกรม-  url =http://korat.ibc.ac.th/files/private/Zen%20Ritual%20Studies%20of%20Zen%20Buddhist%20Theory%20in%20Practice.pdf -  publisher =Brill
หมวดหมู่:ผู้เชี่ยวชาญด้านศาสนาพุทธ
หมวดหมู่:เซน
ลีโอนอรา แอนสัน เคาน์เตสแห่งลิชฟิลด์

ลีโอนอรา เคาน์เตสแห่งลิชฟิลด์ (สกุลเดิม:กรอสเวอร์เนอร์) (Leonora, Countess of Lichfield) เกิดเมื่อวันที่ 1 กุมภาพันธ์ 2492 เป็นธิดาใน รอเบิร์ต กรอสเวอร์เนอร์ ดยุกที่ 5 แห่งเวสต์มินสเตอร์ และ วิโอลา กรอสเวอร์เนอร์ ดัชเชสแห่งเวสต์มินสเตอร์ โดยมีพี่น้อง 2 ท่าน คือ
#เกราล์ด กรอสเวอร์เนอร์ ดยุกที่ 6 แห่งเวสต์มินสเตอร์
#เลดีเจน กรอสเวอร์เนอร์
ในปี พ.ศ. 2540 เธอได้รับแต่งตั้งให้เป็นนาวาตรีแห่งราชรัฐวิกตอเรีย ต่อมาเธอได้รับการเลื่อนตำแหน่งเป็นผู้บัญชาการในวันเกิดของเธอในปี 2563 ตั้งแต่ปี พ.ศ. 2522 เธอได้รับเลือกเป็นนางปรึกษาใน เจ้าหญิงแอนน์ พระราชกุมารี ในปี 2510 เธอได้รับเลือกให้เป็นผู้เปิดตัวแห่งปี ระหว่างฤดูกาล เธอได้พบกับช่างภาพ แพทริก แอนสัน เอิร์ลที่ 5 แห่งลิชฟิลด์ เมื่อวันที่ 8 มีนาคม พ.ศ. 2518 ทั้งคู่แต่งงานกันที่อาสนวิหารเชสเตอร์ โดยมีผู้มาร่วมงานอาทิ อดีตกษัตริย์กอนสตันตีโนสที่ 2 เอลิซาเบธที่ 2  เจ้าฟ้าหญิงเบียทริกซ์แห่งเนเธอร์แลนด์ อดีตราชินีอันเนอ-มารีแห่งกรีซ เอลิซาเบธ พระราชนนี เจ้าหญิงเบเนดิกเทอแห่งเดนมาร์ก ทั้งคู่ มีบุตรดังนี้
ต่อมาทั้งคู่หย่าขาดจากกันในปี 2529 และเนื่องจากเธอยังไม่ได้แต่งงานใหม่ เคาน์เตสจึงรักษาตำแหน่งของเธอไว้ได้ เอิร์ลที่ 5 แห่งลิชฟิลด์เสียชีวิตเมื่อวันที่ 11 พฤศจิกายน พ.ศ. 2548

**อ้างอิง**
"The London Gazette". Retrieved 20 November 2019.
*"The London Gazette". Retrieved 10 October 2020.
*"Lord Lichfield Focuses on Two Loves—wife Leonora and His Photography". People Magazine.
*"Royal weddings in history". Vogue.
*"No. 63135". The London Gazette (Supplement). 10 October 2020. p. B4.
หมวดหมู่:ขุนนางอังกฤษ
หมวดหมู่:บุคคลแบ่งตามเทศมณฑลในไอร์แลนด์เหนือ
หมวดหมู่:บุคคลจากเทศมณฑลเฟอร์แมนา
หมวดหมู่:ตระกูลโบวส์-ลีออน
ศาสนาคริสต์ในประเทศตุรกี

กรีก-ออร์ทอดอกซ์ในเอเชียน้อย ประมาณ ค.ศ. 1880
ศาสนาคริสต์ในประเทศตุรกีมีประวัติศาสตร์ยาวนานถึงช่วงต้นของศาสนาคริสต์ในเอเชียน้อยเมื่อคริสต์ศตวรรษที่ 1 จำนวนร้อยละผู้ที่นับถือศาสนาคริสต์ในประเทศตุรกีลดลงจากร้อยละ 20 ถึง 25 ใน ค.ศ. 1914 ไปเป็นร้อยละ 3–5.5 ใน ค.ศ. 1927 ปัจจุบันเหลือเพียง 0.3–0.4% ซึ่งเทียบเท่า 200,000–320,000 คน สาเหตุหลักที่จำนวนร้อยละของชาวคริสต์ในประเทศตุรกีลดลงเป็นผลจากการฆ่าล้างเผ่าพันธุ์สมัยออตโตมันตอนปลาย (การฆ่าล้างเผ่าพันธุ์ชาวอาร์มีเนีย, การฆ่าล้างเผ่าพันธุ์ชาวกรีก และการฆ่าล้างเผ่าพันธุ์ชาวอัสซีเรีย) การแลกเปลี่ยนประชากรระหว่างกรีซกับตุรกี การย้ายถิ่นฐานของชาวคริสต์ที่เริ่มต้นในช่วงปลายคริสต์ศตวรรษที่ 19 และเพิ่มขึ้นอย่างรวดเร็วในช่วงไตรมาสแรกของคริสต์ศตวรรษที่ 20 และเนื่องจากเหตุการณ์อย่างการเรียกเก็บภาษีวาร์ลึกแวร์กีซีจากพลเมืองที่ไม่ใช่มุสลิมใน ค.ศ. 1942 และอิสตันบูลโพกรมต่อชาวกรีกและอาร์มีเนียที่นับถือศาสนาคริสต์ใน ค.ศ. 1955 จำนวนผู้นับถือศาสนานี้โดยประมาณไม่สามารถระบุได้ชัดเจน เนื่องจากอดีตมุสลิมที่เข้ารีตเป็นคริสต์หลายคนมักปิดบังความศรัทธาในศาสนาคริสต์ เนื่องจากความกลัวต่อการกดดันในครอบครัว การเลือกปฏิบัติ และการเบียดเบียน
ปัจจุบัน มีผู้นับถือศาสนาคริสต์ในนิกายต่าง ๆ รวมมากกว่า 200,000–320,000 คน เทียบเท่าเกือบร้อยละ 0.3–0.4 ของประชากรทั้งประเทศ ซึ่งรวมประชากร 80,000 คนที่นับถือศาสนาคริสต์นิกายออเรียนทัลออร์ทอดอกซ์ 47,000 คนที่นับถือนิกายออร์ทอดอกซ์ตุรกี, 35,000 คนที่นับถือนิกายโรมันคาทอลิก, 18,000 คนที่นับถือนิกายกรีกแอนติออก, 5,000 คนที่นับถือนิกายกรีกออร์ทอดอกซ์, 8,000 คนที่นับถือนิกายโปรเตสแตนต์, 4,994 คนที่นับถือพยานพระยะโฮวา และ 512 คนที่นับถือนิกายมอร์มอน นอกจากนี้ยังมีกลุ่มชาวตุรกีที่นับถือศาสนาคริสต์นิกายออร์ทอดอกซ์ขนาดเล็ก (ส่วนใหญ่อาศัยอยู่ที่อิสตันบูลและอิซมีร์) ที่นับถือนิกายกรีกออร์ทอดอกซ์ ตุรกีออร์ทอดอกซ์ หรือซีรีแอกออร์ทอดอกซ์ และชาวตุรกีที่นับถือศาสนาคริสต์นิกายโปรเตสแตนต์ทียังคงเผชิญกับความยากลำบากในการยอมรับทางสังคม ตลอดจนการเรียกร้องทางประวัติศาสตร์ต่อคริสต์จักรหรือทรัพย์สินในประเทศ เนื่องจากพวกเขาเป็นอดีตมุสลิมจากภูมิหลังเติร์ก-มุสลิมที่เข้ารีตเป็นคริสต์ (ตรงกันข้ามกับกลุ่มชาติพันธุ์ส่วนน้อย) ชาวตุรกีที่นับถือนิกายโปรเตสแตนต์มีประมาณ 7,000–8,000 คน ใน ค.ศ. 2009 มีโบสถ์คริสต์ที่เปิดให้บริการ 236 แห่งในประเทศตุรกี คริสต์จักรอีสเทิร์นออร์ทอดอกซ์มีสำนักงานใหญ่ที่คอนสแตนติโนเปิลมาตั้งแต่คริสต์ศตวรรษที่ 4

**อ้างอิง**

**อ่านเพิ่ม**
isbn=978-0-674-91645-6
*cite web|url=https://theconversation.com/christians-have-lived-in-turkey-for-two-millennia-but-their-future-is-uncertain-127296|title=Christians have lived in Turkey for two millennia – but their future is uncertain|work=Ramazan Kılınç|publisher=The Conversation
*publisher=Armenian National Committee of America
*publisher=ekathimrini.com

**แหล่งข้อมูลอื่น**
 Arestakes Simavoryan, CHRISTIANS IN TODAY’S TURKEY (Protestants and Catholics)- Turkish Christians Network
ฮงไกอิมแพกต์เทิร์ด

ฮงไกอิมแพกต์เทิร์ด (Honkai Impact 3rd, l=) เป็นเกมแอ็กชันเล่นตามบทบาท 3 มิติ (เดิมเป็นมือถือพิเศษ) และพัฒนาโดย มิโฮโยะ และต่อมาได้พอร์ตไปที่ไมโครซอฟท์ วินโดวส์ เป็นผู้สืบทอดทางจิตวิญญาณจาก โฮไคกาคุเอ็นทู โดยใช้ตัวละครหลายตัวจากภาคที่แล้วในเรื่อง จากแฮคแอนด์สแลชและการจำลองทางสังคมถึงองค์ประกอบของสัญลักษณ์บุลเลตเฮล แพลตฟอร์ม ชูตเอ็มอัป และตะลุยดันเจียนในโหมดผู้เล่นเดี่ยวและผู้เล่นหลายคน เกมนี้มีกลไกกาชาอีกด้วย
นอกจากเกมแล้ว โครงเรื่องของฮงไกอิมแพกต์เทิร์ดครอบคลุมสื่อเสริมหลายอย่างรวมถึงอนิเมะ หนังสือการ์ตูนจีนหลายชุด และวิดีโอโปรโมต

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับแอนดรอยด์
หมวดหมู่:เกมกาชา
หมวดหมู่:เกมสำหรับไอโอเอส
หมวดหมู่:เกมสำหรับโทรศัพท์มือถือ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในประเทศจีน
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมเล่นฟรี
หมวดหมู่:เกมสำหรับวินโดวส์
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การทำอาหารในอนิเมะและมังงะ
หมวดหมู่:การ์ตูนญี่ปุ่นแนวเสี้ยวชีวิต
ทัพบกภาคแปซิฟิกของสหรัฐ

ทัพบกภาคแปซิฟิก (U.S. Army Pacific) เป็นหน่วยบัญชาการระดับยุทธบริเวณของกองทัพบกสหรัฐ มีพื้นที่ปฏิบัติการอยู่ในมหาสมุทรแปซิฟิกจนถึงมหาสมุทรอินเดีย ทำหน้าที่ส่งกำลังทางบกให้แก่หน่วยบัญชาการภาคอินโดแปซิฟิก กองบัญชาการทัพบกภาคแปซิฟิกตั้งอยู่ที่เกาะฮาวาย แม่ทัพบกภาคแปซิฟิกเป็นนายทหารชั้นยศพลเอก
ทัพบกภาคแปซิฟิกเคยมีส่วนร่วมในสงครามโลกครั้งที่สอง โดยปฏิบัติหน้าที่ในการทัพฟิลิปปินส์และการทัพนิวกินีต่อการรุกรานของกองทัพจักรวรรดิญี่ปุ่น นอกจากนี้ยังมีส่วนร่วมในสงครามเกาหลี และสงครามเวียดนาม

**อ้างอิง**
หมวดหมู่:กองทัพบกสหรัฐ
อานยา วิลเลียมส์

อานยา วิลเลียมส์ (Anya Williams; เกิด 8 ตุลาคม ค.ศ. 1980) เป็นนักการเมืองชาวหมู่เกาะเติกส์และเคคอส ซึ่งปัจจุบันดำรงตำแหน่งรองผู้ว่าการหมู่เกาะเติกส์และเคคอสตั้งแต่วันที่ 15 ตุลาคม ค.ศ. 2012
วิลเลียมส์ได้รับวิทยาศาสตรมหาบัณฑิตสาขาการบัญชีจากมหาวิทยาลัยนานาชาติฟลอริดา เคยทำงานเป็นปลัดกระทรวงในกระทรวงการคลังของรัฐบาล
วิลเลียมส์เกิดเมื่อวันที่ 8 ตุลาคม ค.ศ. 1980 ณ เกาะแกรนด์เติกส์ รัฐมนตรีกระทรวงการต่างประเทศและเครือจักรภพ William Hague แต่งตั้งวิลเลียมส์ให้ดำรงตำแหน่งโดยมีผลตั้งแต่วันที่ 15 ตุลาคม ค.ศ. 2012

**อ้างอิง**
หมวดหมู่:หมู่เกาะเติกส์และเคคอส
ปีแยร์ เบซีเย

ปีแยร์ เอเตียน เบซีเย (Pierre Étienne Bézier, IPA: pjɛʁ etjɛn bezje, 1 กันยายน ค.ศ. 1910 – 25 พฤศจิกายน ค.ศ. 1999 ) เป็นวิศวกรชาวฝรั่งเศส ผู้ถือสิทธิบัตรในเส้นโค้งเบซีเย และ พื้นผิวเบซีเย ที่นิยมใช้ในระบบ CAD และ คอมพิวเตอร์กราฟิกส์ในปัจจุบัน

**ชีวประวัติ**
เบซีเยเกิดในปารีส และในปี 1930 พ่อและปู่ของเขาก็เป็นวิศวกร เขาได้รับปริญญาด้านวิศวกรรมเครื่องกล จาก École nationale supérieure d'arts et métiers ในปี 1931 เขาได้รับปริญญาโทสาขา วิศวกรรมอิเล็กทรอนิกส์ จาก École supérieure d'électricité และในปี 1977 ได้รับปริญญาเอกสาขาวิศวกรรมจาก มหาวิทยาลัยปารีส
เขาทำงานให้กับบริษัทเรอโน (Renault) ตั้งแต่ปี 1933 ถึง 1975 และพัฒนาระบบ CAD/ CAM ที่เรียกว่า UNISURF
ตั้งแต่ปี 1968 ถึง 1979 เขาเป็นศาสตราจารย์ที่ Conservatoire national des arts et métiers
ในปี 1985 เขาได้รับรางวัลสตีเวนคูนส์โดย ACM SIGGRAPH จากผลงานด้านคอมพิวเตอร์กราฟิกและเทคโนโลยีเชิงโต้ตอบเป็นเวลาหลายปี

**อ้างอิง**
หมวดหมู่:บุคคลที่เสียชีวิตในปี พ.ศ. 2542
หมวดหมู่:บุคคลที่เกิดในปี พ.ศ. 2453
หมวดหมู่:บุคคลจากปารีส
โยฮัน คาร์ล ฟรีดริช เซิลเนอร์

thumb
ภาพลวงตาของเซิลเนอร์
โยฮัน คาร์ล ฟรีดริช เซิลเนอร์ (Johann Karl Friedrich Zöllner, 8 พฤศจิกายน 1834 – 25 เมษายน 1882) เป็นนักฟิสิกส์และนักดาราศาสตร์ ชาวเยอรมัน วิจัยในด้านการวัดแสง เขาเป็นที่รู้จักเป็นอย่างดีจากการค้นพบภาพลวงตาของเซิลเนอร์
ไฟล์:Zoellner_Photometer.png|thumb| สเปกโทรมิเตอร์ของโซลเนอร์
เซิลเนอร์เกิดที่เบอร์ลิน เข้าศึกษาที่มหาวิทยาลัยฮุมบ็อลท์แห่งเบอร์ลิน และ มหาวิทยาลัยบาเซิล เขาเป็นศาสตราจารย์ด้านฟิสิกส์ดาราศาสตร์ที่มหาวิทยาลัยไลพ์ซิช ได้ทำการคิดค้นและปรับปรุงเครื่องมือสังเกตการณ์ทางดาราศาสตร์ โดยเฉพาะอย่างยิ่ง ในด้านการวัดแสง มีการสังเกตการณ์พวยก๊าซ ของดวงอาทิตย์ด้วยสเปกโทรสโกปี เขายังได้เขียนหนังสือเกี่ยวกับดาวหางอีกด้วย
เชื้อราสกุล Zoellneria ถูกตั้งตามชื่อเขาเพื่อเป็นเกียรติแก่เขา รวมถึงชื่อสายพันธุ์พืชอีกหลายชนิด

**อ้างอิง**
หมวดหมู่:บุคคลที่เสียชีวิตในปี พ.ศ. 2425
หมวดหมู่:บุคคลที่เกิดในปี พ.ศ. 2377
หมวดหมู่:บุคคลจากเบอร์ลิน
หมวดหมู่:นักฟิสิกส์ชาวเยอรมัน
หมวดหมู่:นักดาราศาสตร์ชาวเยอรมัน
กฎการแผ่รังสีความร้อนของเคียร์ชฮ็อฟ

กฎการแผ่รังสีความร้อนของเคียร์ชฮ็อฟ (Kirchhoffsches Strahlungsgesetz) เป็นกฎของการถ่ายเทความร้อน ที่เสนอโดยนักฟิสิกส์ชาวเยอรมัน กุสทัฟ เคียร์ชฮ็อฟ ในปี 1859 ใช้เพื่ออธิบายความสัมพันธ์ระหว่างสภาพเปล่งรังสี และ อัตราการดูดกลืนรังสีของวัตถุ

**การแนะนำ**
โดยทั่วไป แบบจำลองวัตถุดำ ที่ใช้ในการศึกษาด้านรังสีถือว่ามีอัตราส่วนการดูดกลืนแสงเท่ากับ 1 () ในขณะที่อัตราส่วนการดูดกลืนแสงของวัตถุในความเป็นจริงจะมีค่าน้อยกว่า 1 แต่มากกว่า 0 (นั่นคือ ) กฎการแผ่รังสีความร้อนของเคียร์ชฮ็อฟให้ความสัมพันธ์ระหว่างความเปล่งรังสี และอัตราส่วนการดูดกลืนแสงของวัตถุจริง โดยค่าอัตราส่วนการดูดกลืนแสงเป็น

ในที่นี้  คือความเปล่งรังสีของวัตถุ ส่วน  คือรังสีที่ปล่อยออกมาจากวัตถุดำที่อุณหภูมิเดียวกัน
และค่าสภาพเปล่งรังสี  จะได้เป็น

ดังนั้นจะได้ว่า

ดังนั้นภายใต้สภาวะสมดุลทางความร้อน อัตราส่วนการดูดกลืนของวัตถุต่อการแผ่รังสีความร้อนจะเท่ากับค่าการแผ่รังสีที่อุณหภูมิเดียวกัน

**การเขียนแสดงในรูปต่าง ๆ**
สำหรับสเปกตรัมในทิศทางหนึ่ง ๆ กฎการแผ่รังสีความร้อนของเคียร์ชฮ็อฟแสดงได้เป็น

โดย  คือมุมละติจูด  คือมุมลองจิจูด  คือความยาวคลื่นของสเปกตรัม และ  คืออุณหภูมิ
สำหรับสเปกตรัมของบริเวณครึ่งทรงกลม กฎการแผ่รังสีความร้อนของเคียร์ชฮ็อฟเขียนได้เป็น

หมวดหมู่:อุณหพลศาสตร์
กฎของเคียร์ชฮ็อฟ

กฎของเคียร์ชฮ็อฟ หมายถึงกฎทางฟิสิกส์ที่ถูกคิดค้นโดยกุสทัฟ เคียร์ชฮ็อฟ อาจหมายถึง- กฎวงจรไฟฟ้าของเคียร์ชฮ็อฟ- กฎการแผ่รังสีความร้อนของเคียร์ชฮ็อฟ
ปีแยร์ ฌ็องซ็อง

ปีแยร์ ฌูล เซซาร์ ฌ็องซ็อง
ปีแยร์ ฌูล เซซาร์ ฌ็องซ็อง (Pierre Jules César Janssen, 22 กุมภาพันธ์ 1824 – 23 ธันวาคม 1907) เป็นนักดาราศาสตร์ชาวฝรั่งเศส
ในปี 1868 เขาค้นพบเส้นสเปกตรัมของฮีเลียมในแสงอาทิตย์ การค้นพบนี้เกิดขึ้นโดยอิสระจากการค้นพบของนอร์แมน ล็อกเยอร์ของอังกฤษในปีเดียวกัน เขายังคิดค้นวิธีการสังเกตการณ์พวยก๊าซของดวงอาทิตย์โดยไม่ต้องรอให้เกิดสุริยุปราคา

**ประวัติ**
ฌ็องซ็องเกิดที่ปารีส พ่อเป็นนักดนตรีที่มีชื่อเสียง เขาเรียนคณิตศาสตร์และฟิสิกส์ และทำงานเป็นครู แต่ใช้ชีวิตโดยบินไปทั่วโลกด้วยการเป็นสมาชิกของทีมสังเกตการณ์ทางดาราศาสตร์ ตั้งแต่ปี 1857 เขาไปเปรูหลายครั้งเพื่อศึกษาการลดลงของสนามแม่เหล็ก ในปี 1874 เขาได้ไปเยือนประเทศญี่ปุ่นเพื่อสังเกตการเคลื่อนผ่านของดาวศุกร์ และประสบความสำเร็จในการสังเกตการณ์ในวันที่ 9 ธันวาคม (มีอนุสาวรีย์สังเกตการณ์ที่ภูเขาคมปิระในเมืองนางาซากิ) และยังสังเกตการณ์การเคลื่อนผ่านของดาวศุกร์ในแอลจีเรียปี 1882 เขายังได้ติดตามสุริยุปราคาไปยังที่ต่าง ๆ เขาไปเยือน เมืองตรานี ของอิตาลีในปี 1867 คุนตูร์ทางตอนใต้ของอินเดียในปี 1868 แอลเจียร์ในปี 1870 ประเทศไทยในปี 1875 (พ.ศ. 2418) หมู่เกาะแคโรไลน์ในปี 1883 และในสเปนในปี 1905
ในปี 1870 ระหว่าง สงครามฝรั่งเศส-ปรัสเซีย เขาหนีออกจากกรุงปารีสซึ่งถูกกองทัพปรัสเซียปิดล้อมด้วยบอลลูนและเข้าร่วมในการสังเกตการณ์ ในปี 1875 เขาได้ดำรงตำแหน่งผู้อำนวยการหอดูดาวปารีส ในปี 1893 ขณะอายุได้ 69 ปี เขาได้ทำสังเกตการณ์เป็นเวลาสี่วันที่ใกล้กับยอดเขามงบล็อง เพื่อลดอิทธิพลของบรรยากาศ
ระหว่างการสังเกตการณ์สุริยุปราคาในอินเดียเมื่อวันที่ 18 สิงหาคม 1868 เขาได้ค้นพบสเปกตรัมของธาตุใหม่ และเมื่อวันที่ 20 ตุลาคมของปีเดียวกันนั้น นอร์แมน ล็อกเยอร์ก็ได้ค้นพบสเปกตรัมเดียวกันนี้ในการสังเกตการณ์สเปกตรัมของดวงอาทิตย์ที่อังกฤษ ธาตุนี้ได้รับการตั้งชื่อภายหลังว่าฮีเลียมโดยล็อกเยอร์ และเอ็ดเวิร์ด แฟรงก์แลนด์
ในปี 1897 ได้มีการจัดตั้งรางวัลฌูล-ฌ็องซ็อง (Prix Jules-Janssen) ขึ้นมา

**อ้างอิง**
หมวดหมู่:บุคคลที่เสียชีวิตในปี พ.ศ. 2450
หมวดหมู่:บุคคลที่เกิดในปี พ.ศ. 2367
หมวดหมู่:บุคคลจากปารีส
หมวดหมู่:ฮีเลียม
หมวดหมู่:นักดาราศาสตร์ชาวฝรั่งเศส
การดูดกลืน

ภาพรวมของการดูดกลืนคลื่นแม่เหล็กไฟฟ้า ในตัวอย่างนี้จะอธิบายหลักการทั่วไปโดยใช้แสงที่ตามองเห็นเป็นตัวอย่าง แหล่งกำเนิดแสงสีขาวประกอบด้วยแสงหลายความยาวคลื่นถูกนำไปใช้กับตัวอย่าง (ในตัวอย่างมี 6 สี เส้นประสีเหลืองคือคู่สีเสริม) และโฟตอนที่ตรงกับพลังงานกระตุ้นของโมเลกุลที่มีอยู่ (แสงสีเขียวในตัวอย่างนี้) ถูกดูดซับและโมเลกุลถูกกระตุ้น ส่วนโฟตอนอื่น ๆ ผ่านไปโดยไม่ได้รับผลกระทบ และถ้ารังสีอยู่ในช่วงที่มองเห็นได้ (400-700 nm) แสงที่ส่องผ่านจะปรากฏเป็นสีเสริม (ในที่นี้คือสีแดง) การบันทึกการลดทอนของแสงที่ความยาวคลื่นต่าง ๆ จะทำให้ได้สเปกตรัมการดูดกลืนแสง
การดูดกลืน (absorption) ในทางฟิสิกส์แล้ว เป็นปรากฏการณ์ที่สสารทำการดูดกลืนแสง หรือคลื่นแม่เหล็กไฟฟ้าชนิดต่าง ๆ แล้วเปลี่ยนแปลงไปเป็นพลังงานภายใน เช่น พลังงานความร้อน เป็นหลักการพื้นฐานของ สเปกโทรโฟโตเมตรีในเคมีวิเคราะห์
ตามทฤษฎีกลศาสตร์ควอนตัม สภาพเฉพาะของสสาร (สถานะของการโคจรของอิเล็กตรอน การแกว่งกวัด และ การหมุน ของโมเลกุล ฯลฯ) จะเป็นค่าไม่ต่อเนื่อง เมื่อสารได้รับการฉายรังสีด้วยแสงที่มีความยาวคลื่นเท่ากับความแตกต่างของพลังงานระหว่างสถานะเหล่านี้ สารจะดูดกลืนพลังงานและเกิดการเปลี่ยนสถานะ ซึ่งจะทำให้สาร อยู่ในสภาวะถูกกระตุ้น (แต่ในความเป็นจริงมีข้อจำกัดอื่น ๆ เช่น การห้ามสปิน ดังนั้นจึงไม่ได้ถูกกำหนดแค่โดยค่าพลังงานเท่านั้น)
อันที่จริงแล้ว สสารไม่ได้ปล่อยพลังงานแค่ที่ดูดซึมไปเท่านั้น แต่เกิดพลังงานขึ้นจากการกลับจากสถานะถูกกระตุ้นไปยังสถานะพื้น อย่างไรก็ตาม เนื่องจากส่วนหนึ่งของพลังงานผ่านกระบวนการที่ไม่มีการแผ่รังสี จึงไม่ถูกปล่อยออกมาอย่างสมบูรณ์ในรูปของแสงที่มีความยาวคลื่นและความเข้มเท่ากันกับแสงที่ถูกดูดกลืน ดังนั้นจึงสังเกตได้ว่าแสงบางส่วนยังคงถูกดูดกลืนโดยสสาร
โดยทั่วไปแล้ว การเปลี่ยนผ่านโมเลกุลอิเล็กตรอนจะเกิดขึ้นที่ความยาวคลื่นในย่านรังสีอัลตราไวโอเลต ช่วงคลื่นที่ตามองเห็นได้ และอินฟราเรด
นอกจากนี้ เมื่อสสารถูกฉายด้วยแสงขาว และส่วนหนึ่งของสารนั้นถูกดูดกลืน สารนั้นจะถูกสังเกตเห็นเป็นสีเสริมของแสงที่ถูกดูดกลืน

**รายการที่เกี่ยวข้อง**
 สเปกโทรสโกปี- ความดูดกลืน- สเป็กตรัม

**อ้างอิง**
หมวดหมู่:ทัศนศาสตร์
จักรกฤษณ์ กนกพจนานนท์

จักรกฤษณ์ กนกพจนานนท์ ชื่อเล่น เจเจ เกิดเมื่อวันที่ (27 สิงหาคม พ.ศ.2527) เป็นนักแสดงและสตั๊นแมนชาวไทย 

**ประวัติ**
จักรกฤษณ์ เป็นที่รู้จักจากละครเรื่อง พระจันทร์ลายพยัคฆ์ ทางช่อง 7 จบการศึกษาจากมหาวิทยาลัยกรุงเทพ คณะบริหารธุรกิจ
ก่อนเข้าสู่วงการบันเทิงเคยทำงานเป็นสตั๊นแมนให้กับภาพยนตร์ฮอลลีวู้ดหลายเรื่อง อาทิ Hangover ภาค 2 เป็นต้นฯ

**ผลงาน**

**ละครโทรทัศน์**
 พระจันทร์ลายพยัคฆ์ ช่อง 7 รับบท ชัย (2553)- รักไม่มีวันตาย ช่อง 3 (2554)- ศีล 5 คนกล้าท้าอธรรม ช่อง 5 รับบท เว่ย เบอร์ 2 (ร.ต.ต.วิทยา ตั้งสุทธิกร) (2555-2558)- เลือดตัดเลือด ช่อง 7 (2558)- บ่วงบรรจถรณ์ ช่อง 3 (2560)- คุณแม่มาเฟีย ช่อง จีเอ็มเอ็ม 25 รับบท ฉีฟง (2563)

**ละครซิตคอม**
 คู่กิ๊กพริกกะเกลือ ช่อง 7 (2557) รับบท ตี๋ (รับเชิญ)

**ภาพยนตร์**
 Fighting Fish (ดุ ดวล ดิบ) (2555)- ไอ้หนุ่มกังนัม (A Man Will Rise) (2556)- Sridevi Bungalow 2562 (ภาพยนตร์อินเดีย)- ๔๐๐ นักรบขุนรองปลัดชู (2561)- Marakkar: Lion of the Arabian Sea 2564 (ภาพยนตร์อินเดีย)

**อ้างอิง**
หมวดหมู่:นักแสดงชายชาวไทย
พวยแก๊ส

ไฟล์:Solar_prominence_2011-04-14T202956.120.png|thumb| พวยก๊าซ ถ่ายเมื่อวันที่ 14 เมษายน 2011 ภาพสีผสมเท็จถ่ายที่ความยาวคลื่น รังสีอัลตราไวโอเลต 304 Å
ไฟล์:Solar_eclipse_1999_4.jpg|thumb| พวยก๊าซที่สังเกตเห็นระหว่างสุริยุปราคาเต็มดวง
พวยก๊าซ หรือ โพรมิเนนซ์ (prominence) เป็นปรากฏการณ์ที่เกิดจากการที่ส่วนหนึ่งของชั้นโครโมสเฟียร์ซึ่งเป็นชั้นบรรยากาศด้านล่างของดวงอาทิตย์ ได้ยื่นออกมาสู่ชั้นโคโรนาซึ่งเป็นบรรยากาศชั้นบน ตามเส้นแรงแม่เหล็ก
พวยก๊าซจะปรากฏเป็นสีแดงเนื่องจากส่วนใหญ่ปล่อยรังสี Hα เช่นเดียวกับโครโมสเฟียร์ การสังเกตการณ์ทำได้ง่ายเมื่อเกิดสุริยุปราคาเต็มดวง หรืออาจทำได้ในช่วงเวลาทั่วไปด้วยการใช้ฟิลเตอร์ที่เลือกให้รังสี Hα ผ่านได้
เมื่อสังเกตพวยก๊าซบนโฟโตสเฟียร์ ที่ความยาวคลื่น Hα จะมองเห็นเป็นเส้นมืดกว่าบริเวณอื่น
บางครั้งความสูงของพวยก๊าซอาจสูงถึง 20 เท่าของเส้นผ่านศูนย์กลางของโลก

**ดูเพิ่ม**
 เปลวสุริยะ- พายุสุริยะ

**อ้างอิง**
หมวดหมู่:ดวงอาทิตย์
หมวดหมู่:ปรากฏการณ์ของดวงอาทิตย์
แพทริก แอนสัน เอิร์ลที่ 5 แห่งลิชฟิลด์

แพทริก แอนสัน เอิร์ลที่ 5 แห่งลิชฟิลด์ (The Right Honourable Patrick Anson, 5th Earl of Lichfield) เกิดเมื่อวันที่ 25 เมษายน 2482 เป็นพระโอรสคนโตใน เจ้าหญิงแอนน์แห่งเดนมาร์ก กับ โทมัส แอนสัน ไวเคานต์แอนสัน พระสวามีคนแรก พระมารดาเป็นธิดาใน จอห์น โบวส์-ลีออน พระเชษฐาใน สมเด็จพระราชินีเอลิซาเบธ พระราชชนนี ทำให้เขาเป็นพระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เขามีน้องสาว 1 ท่าน คือ
#เลดีเอลิซาเบธ เชคเกอร์ลีย์
ต่อมา เขาสมรสกับ ลีโอนอรา แอนสัน เคาน์เตสแห่งลิชฟิลด์ เมื่อวันที่ 8 มีนาคม พ.ศ. 2518 ทั้งคู่แต่งงานกันที่อาสนวิหารเชสเตอร์ โดยมีผู้มาร่วมงานอาทิ อดีตกษัตริย์กอนสตันตีโนสที่ 2 เอลิซาเบธที่ 2  เจ้าฟ้าหญิงเบียทริกซ์แห่งเนเธอร์แลนด์ อดีตราชินีอันเนอ-มารีแห่งกรีซ เอลิซาเบธ พระราชนนี เจ้าหญิงเบเนดิกเทอแห่งเดนมาร์ก ทั้งคู่ มีบุตรดังนี้
ต่อมาทั้งคู่หย่าขาดจากกันในปี 2529 เมื่อวันที่ 10 พฤศจิกายน พ.ศ. 2548 เอิร์ลที่ 5 แห่งลิชฟิลด์ มีอาการเส้นเลือดในสมองแตกและเสียชีวิตในวันรุ่งขึ้นที่โรงพยาบาลจอห์น แรดคลิฟฟ์ ในอ็อกซ์ฟอร์ด สิริอายุ 66 ปี งานศพของเขาจัดขึ้นเมื่อวันที่ 21 พฤศจิกายนที่โบสถ์เซนต์ไมเคิลและออลแองเจิล เมืองโคลวิช สแตฟฟอร์ดเชอร์ ซึ่งเขาถูกฝังไว้ในห้องนิรภัยของครอบครัว

**อ้างอิง**
 A selection of Lichfield's images 1964–1980 date=2008-06-30 - Lichfield: The Early Years 1962–1982 exhibition at the National Portrait Gallery, 2003- BBC News article on his death- BBC News Obituary- The Royal Family Genealogy: Thomas Patrick John Anson of Lichfield date=2023-05-07 - Memorial Service for Lord Lichfieldfix-attempted=yes - Thomas Anson, 5th Earl of Lichfield 
2548
หมวดหมู่:ขุนนางอังกฤษ
หมวดหมู่:ตระกูลโบวส์-ลีออน
ฟันผุ

ฟันผุ (tooth decay, cavities, caries) เป็นการสลายตัวของฟันจากกรดที่ผลิตโดยแบคทีเรีย สีของฟันผุมีตั้งแต่เหลืองถึงดำ ผู้ป่วยมีอาการปวดฟันและทานอาหารลำบาก อาจมีภาวะแทรกซ้อน เช่น เนื้อเยื่อรอบฟันอักเสบ การสูญเสียฟัน การติดเชื้อและการเกิดหนอง
ฟันผุมีสาเหตุจากกรดที่แบคทีเรียใช้สลายเนื้อเยื่อแข็งของฟัน (เคลือบฟัน เดนทินและเคลือบรากฟัน) แบคทีเรียใช้กรดนี้ในการย่อยสลายเศษอาหารและน้ำตาลบนผิวฟัน เนื่องจากน้ำตาลโมเลกุลเดี่ยวนี้เป็นแหล่งพลังงานสำคัญของแบคทีเรีย การทานอาหารที่มีน้ำตาลสูงจึงเสี่ยงต่อฟันผุ ปัจจัยเสี่ยงอื่นรวมถึงภาวะก่อน้ำลายน้อย เช่น เบาหวาน กลุ่มอาการโชเกรนและยาบางชนิด ยาที่ลดการผลิตน้ำลาย ได้แก่ สารต้านฮิสตามีนและยาแก้ซึมเศร้า ฟันผุยังมีสาเหตุมาจากความยากจน อนามัยช่องปากไม่ดีและเหงือกร่นจนถึงรากฟัน
การป้องกันฟันผุ ได้แก่ การทำความสะอาดฟันเป็นประจำ การทานอาหารที่มีน้ำตาลน้อยและการใช้ฟลูออไรด์ มีการแนะนำการแปรงฟันสองครั้งต่อวันและขัดฟันหนึ่งครั้งต่อวัน ผลิตภัณฑ์ที่มีฟลูออไรด์ ได้แก่ ยาสีฟัน น้ำผสมฟลูออไรด์และเกลือ มีวิธีรักษาหลากหลายตามสภาพฟันตั้งแต่การอุดฟันไปจนถึงการถอนฟัน ยังไม่พบวิธีฟื้นฟูฟันที่เสียหายขึ้นใหม่ แต่มีการใช้ฟลูออไรด์เพื่อคืนแร่ธาตุในการรักษารอยโรคขนาดเล็ก มีการใช้พาราเซตามอลหรือไอบิวพรอเฟนในการระงับปวด การรักษาหญิงตั้งครรภ์ที่มีฟันผุอาจลดความเสี่ยงในการแพร่แบคทีเรียสู่ทารกในครรภ์
ประชากรประมาณ 3.6 พันล้านคน (48% ของจำนวนประชากร) มีฟันผุในฟันแท้ (ค.ศ. 2016) ขณะที่ประชากรประมาณ 620 ล้านคน (9% ของจำนวนประชากร) มีฟันผุในฟันน้ำนม องค์การอนามัยโลกประเมินว่าผู้ใหญ่เกือบทั้งหมดมีฟันผุในช่วงหนึ่งของชีวิต พบฟันผุในเด็กและผู้ใหญ่มากขึ้นในช่วงไม่กี่ปีที่ผ่านมา ฟันผุพบมากในประเทศพัฒนาแล้วเนื่องจากการบริโภคน้ำตาลมากกว่าประเทศกำลังพัฒนา คำว่า caries มาจากภาษาละตินแปลว่า "เน่าเสีย"

**อ้างอิง**
หมวดหมู่:ความเจ็บปวด
หมวดหมู่:ทันตแพทยศาสตร์
แบทเกิร์ล

แบทเกิร์ล (Batgirl) เป็นนามแฝงของฮีโร่สมมุติหลายคนที่ปรากฏในหนังสือการ์ตูนอเมริกัน ตีพิมพ์โดย ดีซีคอมิกส์ ตัวละครนี้สร้างขึ้นโดย บิล ฟิงเกอร์ และ เชลดอน ม็อลดอฟฟ์

**ตัวละคร**
 เบ็ตตี้ เคน- บาร์บาร่า กอร์ดอน- เฮเลน่า แบร์ติเนลลี่- แคสแซนดรา เคน- สเตฟานี บราวน์

**อ้างอิง**

**ดูเพิ่ม**
 แบทแมน- โรบิน

**แหล่งข้อมูลอื่น**
 Batgirlat Don Markstein's Toonopedia. date=2024-05-27  from the original on August 27, 2015.- title=Bat-Girl- title=Batgirl (Barbara Gordon)- title=Batgirl (Helena Bertinelli)- title=Batgirl (Cassandra Cain)- title=Batgirl (Stephanie Brown)-  Batgirl on IMDb

หมวดหมู่:ตัวละครการ์ตูน
หมวดหมู่:ตัวละครในแบทแมน
หมวดหมู่:ยอดมนุษย์หญิง
หมวดหมู่:ตัวละครดีซีคอมิกส์
หมวดหมู่:ซูเปอร์ฮีโร่ในดีซีคอมิกส์
หมวดหมู่:ซูเปอร์ฮีโรวัยทีน
หมวดหมู่:ตัวละครที่เป็นไซด์คิก
หมวดหมู่:หนังสือการ์ตูนภาคแยก
ศาสนาอิสลามในเอเชียตะวันออกเฉียงใต้

ศาสนาอิสลามเป็นศาสนาที่มีผู้นับถือมากที่สุดในเอเชียตะวันออกเฉียงใต้ โดยมีจำนวนประมาณ 240 ล้านคน ซึ่งเทียบเท่าประมาณ 42% ของประชากรทั้งหมด มุสลิมส่วนใหญ่อยู่ในประเทศบรูไน, อินโดนีเซีย และมาเลเซีย เช่นเดียวกันกับภาคใต้ของไทยบางส่วนและบางพื้นที่ของเกาะมินดาเนาในประเทศฟิลิปปินส์ตามลำดับ ส่วนชนกลุ่มน้อยที่สำคัญอาศัยอยู่ในประเทศอื่นในเอเชียตะวันออกเฉียงใต้ มุสลิมในเอเชียตะวันออกเฉียงใต้ส่วนใหญ่นับถือนิกายซุนนี และดำเนินตามสำนักฟิกฮ์ (นิติศาสตร์อิสลาม) ชาฟิอี ศาสนานี้เป็นศาสนาประจำชาติของประเทศมาเลเซียและบรูไน และยังเป็นหนึ่งใน 6 ความเชื่อทางการของอินโดนีเซีย
ศาสนาอิสลามในเอเชียตะวันออกเฉียงใต้มีความแตกต่างกัน และมีการแสดงออกในรูปแบบต่าง ๆ มากมาย ในบางพื้นที่มีการนำศาสนาอิสลามมาปรับเข้ากับประเพณีท้องถิ่นที่มีอยู่แล้ว รหัสยลัทธิเป็นลักษณะเฉพาะของอิสลามในเอเชียตะวันออกเฉียงใต้ โดยมีผู้นับถือตามที่ส่วนใหญ่ดำเนินตามลัทธิศูฟีจำนวนมาก เนื่องด้วยรูปแบบที่ลึกลับของศาสนาอิสลามเข้ากันได้ดีกับประเพณีที่มีอยู่แล้ว มุสลิมในเอเชียตะวันออกเฉียงใต้มองการปรับตัวของอิสลามให้เข้ากับประเพณีท้องถิ่นนั้นเป็นสิ่งที่ดี อิสลามเป็นส่วนหนึ่งของการใช้ชีวิตประจำวันและไม่ได้แยกออกจาก "ขอบเขตที่ไม่ใช่ศาสนา" เอเชียตะวันออกเฉียงใต้มีจำนวนมุสลิมที่สูงที่สุดในโลก แซงหน้าทั้งตะวันออกกลางและแอฟริกาเหนือ ถึงกระนั้น ศาสนาอิสลามในเอเชียตะวันออกเฉียงใต้ถูกละเลยจากการศึกษาอิสลามของชาวตะวันตกที่มีศูนย์กลางอยู่รอบตะวันออกกลาง

**อ้างอิง**

**อ่านเพิ่ม**
 Heidhues, Mary, Somers. Southeast Asia: A Concise History. (London: Thames and Hudson. 2000)- Mohd Taib Osman. "Islamisation of the Malays: A Transformation of Culture." In Bunga Rampai: Some Aspects of Malay Culture. KL: DBP, 1988 pp. 261–272.

**แหล่งข้อมูลอื่น**
 1= The Spread Of Islam To Southeast Asia-  History of Malay Peninsula

เอเชียตะวันออกเฉียงใต้
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:ศาสนาอิสลามแบ่งตามทวีป
ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น

ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น (Simon Bowes-Lyon, 19th Earl of Strathmore and Kinghorne) เกิดเมื่อวันที่ 18 มิถุนายน 2529 เมื่อแรกเกิดดำรงบรรดาศักดิ์ ลอร์ดกลามิส เป็นบุตรชายของ ไมเคิล โบวส์-ลีออน เอิร์ลที่ 18 แห่งสตราธมอร์และคิงฮอร์น กับ อิโซเบล วัตเดอร์รัลล์ เขาเป็นญาติห่างๆใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน ผ่านทางบิดา
เขาดำรงบรรดาศักดิ์เป็น เอิร์ลที่ 19 แห่งสตราธมอร์และคิงฮอร์น ภายหลังการถึงแก่กรรมของบิดาในปี 2559

**อ้างอิง**
Currie, Gordon (12 January 2021). "Queen's cousin Simon Bowes-Lyon faces jail after sex attack at Glamis Castle". The Times. Retrieved 13 January 2021.(subscription required)
*Currie, Gordon (12 January 2021). "Royal family member faces prison sentence over violent sex assault in Scottish ancestral home". The Scotsman. Retrieved 14 January 2021.
*"Obituary: Michael Bowes-Lyon, 18th Earl of Strathmore and businessman". The Scotsman. 5 March 2016. Retrieved 14 January 2021.
*"Old Boys". School Notes. Sunningdale School: 6. Summer 2017.
หมวดหมู่:เอิร์ลสหราชอาณาจักร
หมวดหมู่:ตระกูลโบวส์-ลีออน
เวฟไลต์

เวฟไลต์เป็นแร่อะลูมิเนียมฟอสเฟตพื้นฐานที่มีสูตร Al3 (PO4)2 (OH, F)3·5H2O ผลึกมักจะเกิดขึ้นเป็นกระจุกทรงกลมสีเขียวโปร่งแสงหรือทรงกลม มีโอกาสที่ผลึกจะเกิดขึ้นแตกต่างไปจากนี้น้อยมาก

**การค้นพบ**
เวฟไลต์จากเหมือง Avant การ์แลนด์คันทรี รัฐอาร์คันซอ, แสดงโครงสร้างทรงกลม (ขนาด: 3.4 x 2.0 x 1.1 ซม.)
เวฟไลต์ได้รับการค้นพบครั้งแรกในปี พ.ศ. 2348 ที่ High Down, Filleigh, เดวอน สหราชอาณาจักร และตั้งชื่อโดย William Babington ในปีค.ศ. 1805 เพื่อเป็นเกียรติแก่ Dr. William Wavell (1750–1829) แพทย์ที่มีฐานประจำในเมืองเดวอน นักพฤกษศาสตร์ นักประวัติศาสตร์ และนักธรรมชาติวิทยา ที่ได้นำแร่มาสู่ความสนใจของนักแร่วิทยาคนอื่นๆ

**การเกิด**
เกิดขึ้นร่วมกับแครนดัลไลต์และวาริสไซต์ในการแตกหักในหินแปรประเภทอะลูมินัสและในหินฟอสเฟต พบได้ในสถานที่ต่างๆ มากมาย โดยเฉพาะในภูเขาไอดา รัฐอาร์คันซอบริเวณเทือกเขาวาชิตา
บางครั้งเวฟไลต์ถูกนำไปใช้เป็นอัญมณีด้วยเช่นกัน

**อ้างอิง**

**แหล่งข้อมูลอื่น**
 accessdate=2 พฤษภาคม 2023
หมวดหมู่:อัญมณี
หมวดหมู่:แร่ฟอสเฟต
หมวดหมู่:แร่อะลูมิเนียม
หมวดหมู่:เฮไลด์
หมวดหมู่:แร่เรืองแสง
ไทยแลนด์ อเมเจอร์ลีก ฤดูกาล 2566 – โซนภาคใต้

ไทยแลนด์ อเมเจอร์ลีก ฤดูกาล 2566 โซนภาคใต้ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคใต้ตอนบน และภาคใต้ตอนล่าง

**รูปแบบการแข่งขัน**
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคใต้ตอนบนและภาคใต้ตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มเอ 3 สโมสร และกลุ่มบี 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร แต่ละโซนย่อยจะแข่งขันกันแบบพบกันหมด

**สโมสรที่เข้าแข่งขัน**
ในฤดูกาล 2566 มีสโมสรเข้าแข่งขันจำนวน 13 สโมสร โดยแบ่งออกเป็นภาคใต้ตอนบน 7 สโมสร และภาคใต้ตอนล่าง 6 สโมสร
width=40%

**ภาคใต้ตอนบน**

**ภาคใต้ตอนล่าง**

**สนามแข่งขัน**
การแข่งขันในโซนภาคใต้ใช้สนามแข่งขันในจังหวัดต่าง ๆ ดังนี้- จังหวัดตรัง – สนามกีฬามหาวิทยาลัยสงขลานครินทร์ วิทยาเขตตรัง อำเภอเมืองตรัง- จังหวัดพัทลุง – สนามกีฬาองค์การบริหารส่วนจังหวัดพัทลุง อำเภอเมืองพัทลุง- จังหวัดสงขลา – สนามกีฬามหาวิทยาลัยทักษิณ อำเภอเมืองสงขลา- จังหวัดสตูล – สนามกีฬาองค์การบริหารส่วนจังหวัดสตูล อำเภอเมืองสตูล- จังหวัดสุราษฎร์ธานี 
** สนามกีฬาโรงเรียนองค์การบริหารส่วนจังหวัดสุราษฎร์ธานี 3 บ้านนาเดิม อำเภอบ้านนาเดิม 
** สนามกีฬาเทศบาลตำบลบ้านส้อง อำเภอเวียงสระ

**การแข่งขันในโซนภาคใต้ตอนบน**
การจับสลากแบ่งสายมีขึ้นในวันที่ 21 เมษายน 2566

**รอบมินิลีก**
กลุ่มเอ
กลุ่มบี
----
----

**รอบแพ้คัดออก**

**การแข่งขันในโซนภาคใต้ตอนล่าง**
การจับสลากแบ่งสายมีขึ้นในวันที่ 21 เมษายน 2566

**รอบมินิลีก**
กลุ่มเอ
กลุ่มบี

**รอบแพ้คัดออก**

**รอบชิงชนะเลิศ**
รอบชิงชนะเลิศโซนภาคใต้ตอนบน
รอบชิงชนะเลิศโซนภาคใต้ตอนล่าง
รอบชิงอันดับที่สามโซนภาคใต้
รอบชิงชนะเลิศโซนภาคใต้

**อ้างอิง**
หมวดหมู่:ไทยแลนด์ อเมเจอร์ลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2566
หมวดหมู่:การแข่งขันกีฬาในจังหวัดตรัง
หมวดหมู่:การแข่งขันกีฬาในจังหวัดสงขลา
หมวดหมู่:การแข่งขันกีฬาในจังหวัดสุราษฎร์ธานี
หมวดหมู่:การแข่งขันกีฬาในจังหวัดสตูล
หมวดหมู่:การแข่งขันกีฬาในจังหวัดพัทลุง
ประเทศปากีสถานในเอเชียนเกมส์ 2022

ประเทศปากีสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

**นักกีฬา**

**ฮอกกี้**
ผลการแข่งขันดังนี้
 สรุปผล 

**อ้างอิง**
ปากีสถาน
2022
มอดูล:Location map/data/China Guangxi

return {
	name = 'เขตปกครองตนเองกว่างซีจ้วง',
	top = 26.3856,
	bottom = 21.4027,
	left = 104.4831,
	right = 112.0623,
	image = 'Guangxi prfc map.png'
}
กลุ่มภาษาบาหลี–ซาซัก–ซุมบาวา

กลุ่มภาษาบาหลี–ซาซัก–ซุมบาวา เป็นกลุ่มของภาษาที่มีความเกี่ยวข้องกันอย่างใกล้ชิดที่มีผู้พูดบนหมู่เกาะซุนดาน้อยตะวันตก (จังหวัดบาหลีและจังหวัดนูซาเติงการาตะวันตก) สามภาษานั้น คือ ภาษาบาหลีบนเกาะบาหลี ภาษาซาซักบนเกาะลมบก และภาษาซุมบาวาบนเกาะซุมบาวาตะวันตก
*บาหลี
*ซาซัก–ซุมบาวา
**ซาซัก
**ซุมบาวา
ตำแหน่งของกลุ่มภาษาบาหลี–ซาซัก–ซุมบาวาภายในกลุ่มภาษามลายู-พอลินีเชียยังไม่เป็นที่กระจ่าง โดย Adelaar (2005) จัดให้กลุ่มภาษานี้เป็นกลุ่มย่อยของกลุ่ม "มลายู-ซุมบาวา" แต่ข้อเสนอนี้ยังคงเป็นที่โต้แย้ง

**อ้างอิง**

หมวดหมู่:กลุ่มภาษามลายู-พอลินีเชีย
หมวดหมู่:หมู่เกาะซุนดาน้อย
หมวดหมู่:ภาษาบาหลี
การให้แสงเงาแบบฟ็อง

การให้แสงเงาแบบฟ็อง (Phong shading) หรือ การประมาณค่าในช่วงของฟ็อง (Phong interpolation) เป็นเทคนิคการประมาณค่าในช่วงสำหรับการคำนวณการให้แสงเงาในคอมพิวเตอร์กราฟิกส์สามมิติ โดยกำหนดค่าสีในแต่ละพิกเซล โดยการประมาณค่าในช่วงของเวกเตอร์แนวฉากตลอดทั่วโพลีกอน
เทคนิคนี้คิดค้นโดยบู่ย เตื่อง ฟ็อง ชาวเวียดนาม ซึ่งได้ตีพิมพ์เรื่องนี้ในวิทยานิพนธ์ระดับปริญญาเอกของเขาในปี 1973 เขายังได้เสนอแบบจำลองการสะท้อนแบบฟ็องขึ้นมาพร้อมกันด้วย แบบจำลองการสะท้อนแบบฟ็องเองก็อาจใช้ร่วมกับเทคนิคการให้แสงเงาแบบอื่น ๆ เช่น การให้แสงเงาแบบกูโร ได้อีกด้วย และการให้แสงเงาแบบฟ็องก็ยังสามารถใช้ร่วมกับแบบจำลองการสะท้อนแบบอื่น ๆ ที่ไม่ใช่แบบการสะท้อนแบบฟ็อง

**ภาพรวม**
ตัวอย่างของการให้แสงเงาแบบฟ็อง (ขวา) เทียบกับการให้แสงเงาแบบเรียบ (ซ้าย)
การให้แสงเงาแบบฟ็องปรับปรุงมาจากการให้แสงเงาแบบกูโร โดยให้การประมาณค่าที่ดีกว่า สำหรับการให้แสงเงาของพื้นผิวเรียบลื่น การให้แสงเงาแบบฟ็องถือว่าเวกเตอร์แนวฉากแปรผันอย่างต่อเนื่อง เทคนิคการประมาณค่าในช่วงแบบฟ็องให้ผลลัพธ์ที่ดีกว่าการให้แสงเงาแบบกูโร เมื่อนำไปใช้กับแบบจำลองการสะท้อนที่มีส่วนสว่างจัดจ้าขนาดเล็ก เช่น ในแบบจำลองการสะท้อนแบบฟ็อง
ปัญหาใหญ่ของการให้แสงเงาแบบกูโร คือเมื่อส่วนสว่างจัดจ้าอยู่ตรงกลางของโพลีกอนขนาดใหญ่ เนื่องจากการให้แสงเงาแบบกูโรจะคำนวณสีของจุดยอดของโพลีกอนและทำการประมาณค่าในช่วงระหว่างจุดยอดทั้งหมด จึงมองไม่เห็นส่วนสว่างนั้น การให้แสงเงาแบบฟ็องสามารถแก้ไขปัญหาตรงนี้ได้
การให้แสงเงาแบบฟ็องนั้นแตกต่างจากการให้แสงเงาแบบกูโรตรงที่จะหาเวกเตอร์แนวฉากของพื้นผิวภายในโพลีกอนจากเวกเตอร์แนวฉากของจุดยอดโพลีกอนโดยการประมาณค่าในช่วงแบบเชิงเส้น ดังนั้นเวกเตอร์แนวฉากจะถูกกำหนดสำหรับแต่ละพิกเซลในฉาก และแบบจำลองการสะท้อนนี้จะถูกนำไปใช้กับแต่ละพิกเซลเพื่อกำหนดสีของพิกเซล การให้แสงเงาแบบฟ็องนั้นต้องใช้กำลังการคำนวณมากกว่าการให้แสงเงาแบบกูโร เนื่องจากต้องทำการคำนวณแบบจำลองการสะท้อนสำหรับแต่ละพิกเซล

**ระบบประมวลผลแบบตามเวลาจริง**
Direct3D ซึ่งเป็นหนึ่งใน 3DCG API สำหรับระบบประมวลผลตามเวลาจริง มี D3DSHADE_PHONG ซึ่งเป็นหนึ่งในโหมดเงา D3DSHADEMODE ที่ฟังก์ชันการให้แสงเงาแบบตายตัว แต่ไม่เคยถูกนำมาใช้หรือสนับสนุนในการใช้งานจริง
ฮาร์ดแวร์ที่รองรับตัวให้แสงเงาแบบสั่งการได้ สามารถทำการให้แสงเงาแบบฟ็องที่ดำเนินการโดยตัวให้แสงเงาแบบพิกเซล หรือตัวให้แสงเงาแบบแฟรกเมนต์

**แบบจำลองการสะท้อนแบบฟ็อง**
การสะท้อนแบบฟ็องเป็นแบบจำลองเชิงประจักษ์ของการส่องสว่างเฉพาะที่ โดยการสะท้อนแบบลัมแบร์ทของพื้นผิวขรุขระ และการสะท้อนแสงจัดจ้าของพื้นผิวเรียบ จะถูกนำมาคิดรวมกันเพื่อแสดงถึงการสะท้อนของพื้นผิววัตถุ ซึ่งมาจากประสบการณ์การสังเกตอย่างไม่เป็นทางการของตัวฟ็องเองที่ว่าพื้นผิวที่เรียบจะมีส่วนสว่างจัดจ้าที่เล็กและสว่างมาก ในขณะที่พื้นผิวที่หยาบจะมีส่วนสว่างจัดจ้าที่ใหญ่และค่อย ๆ จางลง แบบจำลองการสะท้อนนี้ยังได้รวมพจน์ของแสงโดยรอบ ซึ่งอธิบายถึงแสงที่กระจัดกระจายอย่างอ่อนทั่วทั้งฉาก
ไฟล์:Phong_components_version_4.png|center|thumb|655x655px|ส่วนประกอบต่าง ๆ ในแบบจำลองการสะท้อนแบบฟ็อง ในที่นี้แสงที่ฉายมาเป็นแสงสีขาว ส่วนสีของแสงโดยรอบ (ambient) สีของการสะท้อนแสงพร่า (diffuse) มีสีน้ำเงิน และส่วนการสะท้อนแสงจัดจ้า (specular) เป็นสีขาว แสงส่วนใหญ่ที่ตกกระทบพื้นผิวจะสะท้อนออกมา แต่ส่วนสว่างจัดจ้าจะแคบมาก ความเข้มขององค์ประกอบกระจายแสงจะต่างไปตามมุมของพื้นผิว ส่วนองค์ประกอบแสงโดยรอบจะสม่ำเสมอ (ไม่ขึ้นกับมุม)

**อ้างอิง**
หมวดหมู่:คอมพิวเตอร์กราฟิกส์สามมิติ
บู่ย เตื่อง ฟ็อง

บู่ย เตื่อง ฟ็อง (Bùi Tường Phong, 裴祥風, 14 ธันวาคม 1942 – กรกฎาคม 1975) เป็นนักวิจัยชั้นนำและเป็นหนึ่งในผู้บุกเบิกในอุตสาหกรรมคอมพิวเตอร์กราฟิกส์ ชาวเวียดนาม ในปี 1973 ในวิทยานิพนธ์ระดับปริญญาเอก ของเขาที่มหาวิทยาลัยยูทาห์ เรื่อง "การให้แสงสำหรับรูปภาพที่สร้างจากคอมพิวเตอร์ " (Illumination for Computer-Generated Images) เขาได้เสนอวิธีการให้แสงเงาที่ใช้กับวัสดุที่เกิดการสะท้อนแสงจัดจ้า ตั้งแต่นั้นมาวิธีนี้จึงเป็นที่รู้จักกันทั่วไปว่าการให้แสงเงาแบบฟ็อง การให้แสงเงาแบบฟ็องกลายเป็นวิธีการที่ได้รับความนิยมอย่างมากและยังคงใช้กันอย่างแพร่หลายในปัจจุบัน

**ชีวประวัติ**
ฟ็องเกิดเมื่อวันที่ 14 ธันวาคม 1942 ที่ฮานอย ประเทศเวียดนาม เขาและครอบครัวก็ย้ายไปอยู่ไซง่อนในปี 1954
เขาย้ายไปฝรั่งเศส ในปี 1964 และศึกษาที่สถาบันวิศวกรรมแห่งเกรอน็อบล์ (ENSEHRMAG) เขาได้ปริญญาวิทยาศาสตร์จากเกรอน็อบล์ ในปี 1966 และได้ปริญญาวิศวกรรมศาสตร์จากสถาบัน ENSEEHT ในเมืองตูลูส ในปี 1968 และในปีเดียวกันนั้นเขาเริ่มทำงานที่สถาบันวิจัยวิศวกรรมและระบบอัตโนมัติ (Institut de Recherche d'Ingenieur et d'Automatique, IRIA) เพื่อค้นคว้าเกี่ยวกับการพัฒนาระบบปฏิบัติการสำหรับคอมพิวเตอร์ดิจิทัล
ในปี 1969 ที่กรุงปารีส เขาได้แต่งงานกับบู่ย ถิ หง็อก บิ๊ก (Bùi Thị Ngọc Bích, ชาวญาจาง) และมีบุตรสาวหนึ่งคน
เขาย้ายไปยูทาห์ สหรัฐอเมริกาในปี 1971 เพื่อทำงานเป็นผู้ช่วยวิจัยในแผนกวิทยาการคอมพิวเตอร์ของมหาวิทยาลัย และสำเร็จการศึกษาระดับปริญญาเอกที่มหาวิทยาลัยยูทาห์ในปี 1973
ฟ็องเป็นหนึ่งผู้เชี่ยวชาญในสาขาคอมพิวเตอร์กราฟิกส์ เขาได้คิดค้นแบบจำลองการสะท้อนแบบฟ็อง และ การให้แสงเงาแบบฟ็อง เทคนิคเหล่านี้ปัจจุบันนิยมใช้อย่างกว้างขวางในสาขาคอมพิวเตอร์กราฟิกส์ เขาได้เขียนบทความทางวิทยาศาสตร์ที่มีชื่อเสียงในปี 1973 และ 1975
เขาเสียชีวิตในปี 1975 ด้วยโรคมะเร็งเม็ดเลือดขาวระยะสุดท้าย โดยเขารู้ว่าเขาเป็นโรคนี้ตั้งแต่ตอนที่ยังเรียนอยู่แล้ว

**ผลงาน**
 Phong, Bui Tuong: Illumination of Computer-Generated Images, Department of Computer Science, University of Utah, UTEC-CSs-73-129, tháng 7 năm 1973- Phong, Bui Tuong: Illumination for Computer Generated Images, Comm. ACM, Vol 18(6):311-317, tháng 6 năm 1975

**อ้างอิง**
หมวดหมู่:บุคคลที่เสียชีวิตในปี พ.ศ. 2518
หมวดหมู่:เสียชีวิตจากมะเร็งเม็ดเลือดขาว
หมวดหมู่:บุคคลจากฮานอย
หมวดหมู่:คอมพิวเตอร์กราฟิกส์
หมวดหมู่:นักวิทยาศาสตร์ชาวเวียดนาม